**Contract de prestări servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

***1.Preambul***

În temeiul Legii nr. 98 /2016 privind achizițiile publice s-a încheiat prezentul contract de prestări servicii de catering pentru furnizarea unui pachet alimentar **în cadrul Programului Național „Masă sănătoasă” conform H.G. nr. 24 din 11.01.2024**

Între

**Unitatea Administrativ-Teritorială comuna Frumuşiţa**, judeţul Galaţi, cod unic de înregistrare: 3952219, cu sediul în localitatea Frumuşiţa, str. Principală nr. 117, judeţul Galaţi, cod poştal: 807135, telefon: 0236/344.510, fax: 0236/343.808, e-mail:primariafrumusita@yahoo.com**,** reprezentată de dl. Stoica Paraschiv - primar în calitate de **AUTORITATE CONTRACTANTA**, pe de o parte

şi

**………....……….……**cu sediul în ………….., tel / fax ………. / ………., număr de înmatriculare ………., cod fiscal RO ………., cont nr. ……….. deschis la trezoreria ………., reprezentată prin, în calitate de **PRESTATOR,** pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***Autoritate contractantă şi Prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract.
      4. ***pachet alimentar*** – produse de panificaţie din făină integrală - pâine feliată sau batoane/chifle - 80 g - maximum 50% din greutatea totală a pachetului, produse din carne şi/sau brânzeturi/derivate din lapte 40 g - minimum 25% din greutatea totală a pachetului şi legume - roşii, castraveţi, salată sau alte produse similare - 40 g - maximum 25% din greutatea totală a pachetului. La acestea se va adăuga un fruct.
      5. ***servicii*** *–* servicii de catering constând în pregătirea, prepararea și livrarea zilnică a mesei pentru scoli, a caror prestare face obiectul contractului;
      6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea **prestatorului;**
      7. ***beneficiar real*** – unitățile de învățământ de pe raza comunei Frumușița, județul Galați;
      8. ***destinaţie finală***- locul unde **prestatorul** va livra produsele;
      9. ***termenii comerciali*** de livrare vor fi interpreaţi conform INCOTERMS 2000 – Camera Internaţională de Comerţ (CIC);
      10. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      11. ***zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

***Clauze obligatorii***

***4. Obiectul principal al contractului***

4.1 Obiectul contractului îl constituie - **Servicii de catering în cadrul Programului Național „Masă sănătoasă” conform H.G. nr. 24 din 11.01.2024 pentru preșcolarii și elevii din cadrul unităților de învățământ de pe raza comunei Frumușița, județul Galați.**

4.2. Serviciile de catering vor fi prestate direct către unitățile de învățământ de pe raza comunei Frumușița, județul Galați, respectiv: Scoala Gimnaziala nr.1 Frumusita si Scoala Gimnaziala “Petru Rares”.

4.3. Pachetele alimentare inclusiv fructul, se vor livra în baza unei comenzi transmise de unitățile de învățământ către prestator, în ziua livrării acestora, nu mai târziu de ora 09:00 pentru livrarea din prima parte a zilei, și nu mai târziu de ora 13:00 pentru livrarea de după-amiază.

4.4. În cazul în care unitățile de învățământ nu transmit comanda specificată la pct. 4.3, prestatorul nu este obligat să livreze pachetele alimentare corespunzatoare zilei respective.

4.5. Autoritatea contractantă se obligă să achiziţioneze şi să plătească preţul pentru comenzile specificate la pct. 4.3 in baza proceselor-verbale de receptie a pachetelor alimentare insusite prin semnaturi de catre unitatile de invatamant si prestator precum si in baza facturii emise.

**5. *Preţul contractului***

5.1 Preţul convenit pentru îndeplinirea contractului, respectiv preţul serviciilor prestate, plătibil prestatorului de către autoritatea contractantă este de ........................ lei. Plata taxei pe valoarea adăugată – T.V.A. - se va face la cota prevăzută de legislația în vigoare la data emiterii facturii.

5.2. Plata se va face lunar, în termen de 30 de zile de la înregistrarea facturii fiscale la sediul autorității contractante.

**6. *Durata contractului***

6.1 (1) Durata contractului este cuprinsă între data semnării lui de către ambele părți contractante și 31.12.2024.

(2) Prezentul contract intra în vigoare de la data semnării lui de către ambele părți contractante.

6.2. Perioada de referință pentru prestarea serviciilor este:

* 01 aprilie - 21 iunie 2024
* 09 septembrie - 21 decembrie 2024.

**7 *Documentele contractului***

7.1 Documentele contractului sunt:

* 1. propunerea tehnică şi propunerea financiară;
  2. dovada prezentării garanției de bună execuție;
  3. alte anexe la contract, dacă este cazul.

**8 *Obligaţiile principale ale prestatorului:***

8.1. Prestatorul se obligă sa presteze serviciile la standardele şi performanţele prezentate în propunerea tehnică, cu respectarea normelor de igiena privind furnizarea produselor alimentare.

8.2. Livrarea produselor se va face zilnic, conform unui calendar de livrare care va fi stabilit în scris, împreună cu unitățile de învățământ, respectând împărțirea copiilor în doua serii: de dimineață și de după-amiază.

8.3. Prestatorul se obligă să despăgubească autoritatea contractantă împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către autoritatea contractanta

8.4. Prestatorul se obligă să execute integral operaţiunile stabilite în propunerea tehnică și a art. 8.2. din contract.

8.5. Prestatorul are obligaţia de a transporta alimentele în condiţii de siguranţă, ambalajele fiind prezentate intacte la locul de distribuţie.

8.6. Prestatorul se obligă să dețină avizul sanitar-veterinar valabil pe toată perioada de derulare a contractului.

8.7. Prestatorul se obligă să garanteze asupra calității și conformității produselor livrate, asumându-și integral răspunderea din punct de vedere sanitar asupra utilizării produselor livrate.

8.8. Prestatorul este obligat să păstreze probe din produsele livrate pentru minimum 72 de ore de la livrare, autoritatea contractantă având dreptul să verifice existența acestor probe în orice moment, fără notificare prealabilă.

8.9. Întreaga răspundere pentru eventuale cazuri medicale determinate de livrarea unor produse alterate, neconforme etc. cade în sarcina prestatorului.

8.10. În cazul apariţiei unor cauze de forţă majoră care determină întârzieri în furnizarea produselor sau chiar întreruperea temporară a acestora, prestatorul va anunţa de îndată unitățile de învățământ, şi va contribui la minimizarea efectelor negative ivite.

***9 Obligaţiile principale ale autorității contractante:***

9.1. După semnarea contractului, autoritatea contractantă, în maxim 5 zile lucrătoare, transmite unităților de învățământ o copie a contractului însoțită de anexele contractului.

9.2. Unitățile de învățământ sunt obligate să transmită prestatorului numărul de elevi prezenți la curs, pentru programul de dimineață se va transmite comandă până la ora 09:00 iar pentru după-amiază comanda va fi transmisă până la ora 13:00.

9.3. Unitățile de învățământ au responsabilitatea de a desemna un responsabil de program, care va implementa și urmări derularea contractului. Dacă unitățile de învățământ au structuri școlare arondate, se desemnează căte un responsabil la nivelul fiecărei structuri.

9.4. Unitățile de învățământ, prin persoanele desemnate, se obligă să recepţioneze serviciile de catering pentru furnizarea pachetelor alimentare inclusiv fruct, în conformitate cu prevederile art. 12 din prezentul contract.

**10. *Sancţiuni pentru neîndeplinirea culpabilă a obligaţiilor***

10.1 În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci autoritatea contractantă are dreptul de a cere ca penalităţi o sumă echivalentă cu 0,05%/zi din valoarea serviciilor neprestate. Unitățile de învățământ sunt cele care înștiințează, in scris, autoritatea contractantă cu privire la faptul că prestatorul nu și-a îndeplinit obligațiile contractuale.

10.2 În cazul în care autoritatea contractantă nu îşi onorează obligaţiile în termenul convenit, atunci acesteia îi revine obligaţia de a plăti, ca penalităţi, o sumă echivalentă cu 0,05%/zi din plata neefectuată, pentru fiecare zi de întârziere.

10.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul reziliat de drept şi de a pretinde plata de daune-interese.

10.4 Autoritatea contractantă îşi rezervă dreptul de a renunţa la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită pâna la data denunţării unilaterale a contractului.

***Clauze specifice***

***11. Garanţia de bună execuţie a contractului***

11.1. **-** Garanţia de bună execuţie va fi în cuantum de 1% din valoarea contractului fara TVA și se va constitui în termen de 5 zile lucrătoare de la semnarea contractului, în condițiile art. 154 alin. (4) din Legea nr. 98/2016 privind achizițiile publice. Restituirea acestei sume se va face în cel mult 14 zile de la finalizarea contractului.

11.2 - Perioada de valabilitate a garanției de bună execuție trebuie să acopere perioada de timp până la data finalizării contractului, respectiv 31 decembrie 2024.

11.3. – Autoritatea contractantă are dreptul de a emite pretenții asupra garanției de bună execuție dacă prestatorul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, autoritatea contractanta are obligația de a notifica acest lucru prestatorului, precizând totodată obligațiile care nu au fost respectate.

11.4 Garanţia produselor este distinctă de garanţia de bună execuţie a contractului.

***12. Recepţie, inspecţii şi teste***

12.1 Unitățiile de învățământ prin reprezentanții săi au dreptul de a inspecta şi/sau testa produsele care fac obiectul serviciilor de catering pentru a verifica conformitatea lor cu specificaţiile din anexa/anexele la contract, întocmind note de constatare pe care le vor transmite prestatorului.

12.2 Recepţia se va realiza de către un reprezentant desemnat de către unitățile de învățământ.

12.3 Inspecţiile şi testele din cadrul recepţiei cantitative şi calitative se vor face la destinaţia finală a produselor.

12.4 Prestatorul are obligaţia de a remedia deficienţele constatate de către persoanele desemnate de unitățile de învățământ în termen de 2 zile, iar înlocuirea alimentelor necorespunzătoare cu altele corespunzătoare se va face în termen de 2 ore, fără a pretinde plăţi suplimentare pentru aceasta. În cazul în care deficienţele constatate nu sunt remediate în termenul stabilit se va declanşa procedura de reziliere a contractului, cu toate consecinţele ce decurg din aceasta. Cantităţile constatate lipsă în urma verificărilor efectuate vor fi deduse din facturi.

12.5 Prevederile clauzelor 12.1-12.4. nu îl vor absolvi pe prestator de obligaţia asumării garanţiilor sau a altor obligaţii prevăzute în contract.

***13. Ambalare******şi marcare***

13.1 (1) Prestatorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală (ex. sa nu aiba ambalajele deteriorate, ambalajele sa nu fie murdare si altele asemenea care ar afecta calitatea produsului ambalat).

(2) În cazul ambalării greutăţilor şi volumelor în formă de cutii, prestatorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

13.2 Ambalarea, marcarea şi documentaţia din interiorul său din afara pachetelor vo respecta strict cerinţele prevăzute de legislaţia în vigoare.

13.3 Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie, etc) rămân în proprietatea unităților de învățământ.

***14. Livrarea şi documentele care însoţesc produsele***

14.1 Prestatorul are obligația de a presta serviciile de catering în vederea furnizării zilnice a produselor la:

* Școala Gimnazială nr. 1, unitate cu personalitate juridică, din sat Frumușița, comuna Frumușița, județul Galați;
* Școala Gimnazială „Petru Rareș”, unitate cu personalitate juridică, din sat Frumușița, comuna Frumușița, județul Galați.

14.2 Produsele furnizate, care fac obiectul serviciilor de catering, trebuie sa fie însoțite de avizele de însotire și declarații de conformitate.

14.3 Certificarea de către unitățile de învățământ a faptului că produsele au fost livrate parţial sau total pe documentele emise de către prestator se face după recepţie, prin semnarea de primire de către reprezentantii autorizati ai acestora sau reprezentantul organizației/instituției partenere în proiect,

14.4 Prestarea serviciilor de catering în vederea furnizării pachetelor alimentare, inclusiv fruct, se consideră încheiată în momentul în care sunt îndeplinite prevederile clauzelor privind recepţia produselor.

***15. Asigurări***

15.1 Prestatorul are obligaţia prin contract de a asigura complet produsele furnizate în urma prestării serviciilor de catering, împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

***16. Servicii***

16.1 Prestatorul este pe deplin responsabil pentru prestarea serviciilor de preparare și furnizare a hranei. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***17. Perioada de valabilitate acordată produselor***

17.1 Prestatorul are obligaţia de a garanta că produsele alimentare care fac obiectul prestării serviciilor de catering sunt în conformitate cu oferta sa tehnică.

17.2 Data limită pentru consumul produselor transportate de la prestator către unitățile de învățământ va fi de 24 de ore de la momentul ambalării.

17.3 Unitățile de învățămînt au dreptul de a notifica imediat prestatorului în scris, orice plângere sau reclamaţie ce apare în conformitate cu perioada de valabilitate precum şi cu data limită de consum.

17.4 La primirea unei astfel de notificări, prestatorul are obligaţia de a înlocui produsul/produsele înt-un timp cât mai scurt, fără costuri suplimentare pentru unitățile de învățământ.

***18. Ajustarea preţului contractului***

18.1 Pe parcursul derulării contractului prețurile unitare ofertate nu se pot modifica.

**19. Amendamente**

19.1 Părţile contractante au dreptul, pe durata perioadei de valabilitate a contractului, de a conveni modificarea clauzelor acestuia în limitele prevederilor art. 221 din Legea 98 / 2016, cu modificările și completările ulterioare.

19.2 Pentru grupele speciale de consumatori – copii cu diabet, intoleranţă la lactoză etc. - se va întocmi un act adiţional la prezentul contract în care se va stabili tipul de hrană şi cantitatea necesară pentru fiecare elev (dacă se vor primi notificări din partea unităților de învățământ).

**20. Subcontractanţi**

20.1 Prestatorul are obligaţia ca, în cazul în care subcontractează părţi din contract, să încheie contracte cu subcontractanţii desemnaţi în aceleaşi condiţii în care el a semnat contractul cu autoritatea contractantă.

20.2 (1) Prestatorul are obligaţia de a prezenta la semnarea contractului toate contractele încheiate cu subcontractanţii sai.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la prezentul contract.

20.3 (1) Prestatorul este pe deplin răspunzator faţă de de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

20.4 Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului va fi notificată autorității contractante si nu va schimba preţul prezentului contractul.

**21. Întarzieri în îndeplinirea contractului**

21.1 Prestatorul are obligaţia de a îndeplini contractul în perioada/perioadele înscrise în graficul de livrare.

21.2 Dacă pe parcursul îndeplinirii contractului, prestatorul nu respectă orarul de livrare mentionat la art. 8.2 acesta are obligaţia de a notifica în timp util unitățile de învățământ, modificarea orarului de livrare asumat la art. 8.2 făcându-se cu acordul părţilor contractante prin incheierea unui act adiţional la contract.

21.3 În afara cazului în care unitățile de învățământ sunt de acord cu prelungirea termenului de livrare, orice intârziere în indeplinirea contractului dă dreptul autorității contractante de a solicita penalităţi prestatorului.

**22. Cesiunea**

22.1 În condiţiile prezentului contract este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate și asumate iniţial.

**23. Forţa majoră**

23.1 Forţa majoră este constatată de o autoritate competentă.

23.2 Forţa majoră exonerează părţile contractante de îndeplinirea obligaţiilor asumate prin prezentul contract pe toată perioada în care aceasta acţionează.

23.3 Îndeplinirea contractului va fi suspendată în perioada de acţiune a forţei majore dar fără a prejudicia drepturile ce li se cuveneau părţilor până la apariţia acesteia.

23.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5Dacă forţa majoră acţionează sau se estimează că va acţiona o perioadă mai mare de 8 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**24. Soluţionarea litigiilor**

24.1 Autoritatea contractantă și prestatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

24.2 Dacă, după 14 de zile de la începerea acestor tratative, autoritatea contractantă şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

**25 Limba care guvernează contractul**

25.1 Limba care guvernează contractul este limba română.

**26. Comunicări**

26.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

26.2 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**27. Legea aplicabilă contractului**

27.1 Contractul va fi interpretat conform legilor din România.

Părţile au înţeles să încheie azi \_\_\_\_\_\_\_\_\_\_\_\_\_\_\_\_\_\_\_ prezentul contract în două exemplare, câte unul pentru fiecare parte.

**AUTORITATE CONTRACTANTĂ, PRESTATOR,**

**UAT COMUNA FRUMUȘIȚA ...................................**

**Primar Administrator**

**Paraschiv STOICA**

SECRETAR GENERAL AL COMUNEI,

Emilia-Mariana IACOMI

VIZǍ C.F.P.

Dorin-Ramon CIOBOTARU

CONSILIER ACHIZIȚII PUBLICE,

Stela MUNTEANU